Ulrike Maier

Ulrike «Ulli» Maier (født 22. oktober 1967 i Rauris, Zell am See, død 29. januar 1994 i Murnau) var en østerriksk alpinist.

 Karriere 
Allerede 17 år gammel tok Ulrike Maier sine første poeng i verdenscupen. Til å begynne med kjørte hun utelukkende slalåm, men spesialiserte seg senere innen storslalåm og super-G. Gjennombruddet kom i sesongen 1987/88, da hun fikk sin første pallplassering. Den første verdenscupseieren lot likevel vente på seg lenge.

Temmelig overraskende gikk hun til topps i super-G under VM 1989. Først senere ble det kjent at hun på dette tidspunktet var gravid i tredje måned. To år senere, under VM 1991 i Saalbach-Hinterglemm lyktes det henne å forsvare tittelen. I tillegg tok hun sølv i storslalåm.

Først etter at hun var blitt dobbelt verdensmester vant Ulrike Maier sin første verdenscupseier i november 1992. Hun vant totalt fem verdenscupseire i løpet av karrieren, den siste i januar 1994, bare en uke før hun døde.

 Ulykken 
29. januar 1994 falt Ulrike Maier i verdenscuprennet i utfor i Garmisch-Partenkirchen, krasjet i en stolpe, og døde av skadene hun pådro seg.

 Mesterskapsmedaljer 
 VM 
 VM 1989: Gull i super-G
 VM 1991: Gull i super-G, sølv i storslalåm

 Verdenscupseire 
 Dato Sted Land Disiplin 28. november 1992  Park City  USA  Storslalåm 13. desember 1992  Vail  USA  Super-G 16. januar 1993  Cortina d'Ampezzo  Italia  Super-G 27. november 1993  Santa Caterina  Italia  Storslalåm 21. januar 1994  Maribor  Slovenia  Storslalåm

 Referanser 

 Eksterne lenker 


Kategori:Østerrikske alpinister
Kategori:Alpinister under Vinter-OL 1988
Kategori:Deltakere for Østerrike under Vinter-OL 1988
Kategori:Alpinister under Vinter-OL 1992
Kategori:Deltakere for Østerrike under Vinter-OL 1992
Kategori:Verdensmestere i alpint
Kategori:Personer fra Bezirk Zell am See
Kategori:Dødsfall i skiulykker